Държавен вестник, бр. 16, 2018 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  16
Чл. 141. (1) Предприятията осигуряват 
средства за индивидуална защита за лицата, 
които работят в контролираните зони на 
ядрени съоръжения и обекти с източници на 
йонизиращи лъчения.
(2) Специфичните изисквания към сред-
ствата за защита на професионално облъчвани 
лица и към санитарно-пропускателните режи-
ми в ядрени съоръжения и обекти с открити 
източници са посочени в приложение № 17.
Чл. 142. (1) Предприятията извършват 
радиационен мониторинг на характеристи-
ките на работната среда в контролираните и 
надзираваните зони на ядрени съоръжения и 
обекти с източници на йонизиращи лъчения, 
включително контрол на предвидени по про-
ект изхвърляния на радиоактивни вещества 
в околната среда.
(2) Предприятията извършват радиационен 
мониторинг в зоната за превантивни защитни 
мерки и в наблюдаваната зона около ядрени 
съоръжения за оценка на облъчването на лица 
от населението в съответствие с програми, 
съгласувани с председателя на Агенцията за 
ядрено регулиране и със специализираните 
контролни органи.
(3) Чрез мониторинга по ал. 1 и 2 пред-
приятията осигуряват постоянно наблюдение 
на радиационната обстановка в посочените 
зони и получават необходимата информация 
за оценка на дозите от външно и вътрешно 
облъчване на професионално облъчвани лица 
и лица от населението.
(4) Радиационният мониторинг в ядрени 
съоръжения и обекти с източници на йони-
зиращи лъчения се осъществява при спазване 
на специфичните изисквания, посочени в 
приложение № 18.
Чл. 143. Специфичните изисквания при 
извеждане от експлоатация на обекти с ра-
диоактивни вещества са посочени в прило-
жение № 19.
ДОПЪЛНИТЕЛНИ РАЗПОРЕДБИ
§ 1. По смисъла на наредбата:
1. „Авариен работник“ е всяко лице, което 
има определени задължения и роля в случай 
на авария и което може да бъде облъчено в 
хода на своите действия при авария.
2. „Аварийно облъчване“ е облъчването 
на лица, различни от аварийни работници, в 
резултат на авария.
3. „Аварийно професионално облъчване“ 
е облъчването на аварийни работници, които 
имат определени функции и роля в случай 
на авария и които в хода на своите действия 
при ситуация на аварийно облъчване могат 
да получат дози, надвишаващи границите на 
дозите за професионално облъчвани лица.
4. „Активност“ (А) е очакваният брой 
спонтанни ядрени превръщания в дадено 
количество радиоактивно вещество, които се 
осъществяват за единица време.
Активността А в даден момент от времето 
t се определя по формулата:
А(t) = |dN/dt| = λ . N(t),
където: N(t) е броят на атомите на даден 
радионуклид в момента t;
λ = 0,693⁄Т1/2 е константата на радиоактивно 
разпадане, а Т1/2 е периодът на полуразпадане 
на съответния радионуклид.
Стойностите на периода на полуразпадане 
(часове, дни или години) за различни ради-
онуклиди са дадени в приложение № 2.
Специално наименование на единицата за 
активност в система SI: бекерел.
Активността на дадено количество радио-
активно вещество е 1Bq, ако за една секунда 
се осъществява едно спонтанно ядрено пре-
връщане:
1 Bq = 1 s -1
5. „Безстопанствен източник“ е радио-
активен източник, който не е освободен от 
регулиране и не е под регулаторен контрол, 
защото никога не е бил под такъв контрол, 
или е бил изоставен, изгубен, откраднат, по-
ставен не където трябва, или е предаден по 
някакъв начин без необходимото разрешение.
6. „Високоактивен източник“ е закрит из-
точник, в който активността на съдържащия 
се в него радионуклид е по-голяма от или 
равна на съответната стойност на активност, 
посочена в приложение № 20.
7. „Възрастова група“ е група лица от 
населението, които в зависимост от тяхната 
възраст са разпределени в една от следните 
6 групи за целите на радиационната защита: 
лица на възраст до 1 година, от 1 до 2 години, 
от 2 до 7 години, от 7 до 12 години, от 12 до 
17 години и над 17 години. Професионално 
облъчваните лица (работниците) са отделна 
възрастова група.
8. „Външен работник“ е всеки изложен на 
облъчване работник (професионално облъчва-
но лице), който е нает от външна организация 
и който е допуснат до работа в контролираната 
и надзираваната зона на дадено предприятие 
(включително стажанти и учащи се).
9. „Външна организация“ е юридическо 
или физическо лице, което е наето от дадено 
предприятие и е допуснато в контролираната 
и надзираваната зона на предприятието за 
извършване на определена дейност (услуга).
10. „Генератор на йонизиращо лъчение“ 
е устройство, което генерира йонизиращо 
лъчение, ако получава енергия от външен 
захранващ източник.
11. „Граница на дозата“ е стойността на 
ефективната доза или на еквивалентната доза 
(или на очакваната ефективна или еквивалент-
на доза, където е приложимо) за определен